b'\n_START_ARTICLE_\nSergej Ivanovi\xc4\x8d Gricevec\n_START_SECTION_\n\xc5\xbdivljenjepis\n_START_PARAGRAPH_\nPo kon\xc4\x8danem \xc5\xa1olanju je delal na \xc5\xbeeleznici, dokler ni leta 1927 od\xc5\xa1el v \xc4\x8celjabinsk, kjer je delal kot strojnik v tovarni._NEWLINE_Leta 1931 je dobil dovoljenje s strani Komsomola, da je lahko vstopil v BKP in Rde\xc4\x8do armado. Dodeljen je bil orenbu\xc5\xa1ki vojnoletalski pilotski \xc5\xa1oli. Septembra 1932 je kon\xc4\x8dal \xc5\xa1olanje in bil poslan v Kijev, kjer v letu \xc5\xbee dosegel poveljni\xc5\xa1ko mesto. Gricevec je sodeloval v drugi kitajsko-japonski vojni, kjer je dosegel eno zmago. 1936 je bil poslan v Odeso na voja\xc5\xa1ko akademijo, kjer je postal pilot-in\xc5\xa1truktor. Leta 1938 je postal poveljnik \xc5\xa1ole za urjenje voja\xc5\xa1kih pilotov, ki jih po\xc5\xa1iljajo v \xc5\xa1pansko dr\xc5\xbeavljansko vojno. Isto\xc4\x8dasno je sam ve\xc4\x8dkrat zaprosil, da bi se lahko udele\xc5\xbeil vojne._NEWLINE_Junija 1938 so mu odobrili pro\xc5\xa1njo in ga poslali v \xc5\xa0paniji; v 116 dneh v \xc5\xa0paniji je bil poveljnik skupine lovcev v sestavi 5. zra\xc4\x8dne eskadrilje; dosegel je 30 samostojnih in 7 skupnih zra\xc4\x8dnih zmag._NEWLINE_Po prihodu nazaj v ZSSR je zavrnil mesto poveljnika borisoglebskojske pilotske \xc5\xa1ole in zaprosil za frontno slu\xc5\xbebo na Daljnem vzhodu._NEWLINE_V sovjetsko-japonski mejni vojni leta 1939 je opravil 138 bojnih poletov in dosegel 12 zra\xc4\x8dnih zmag v sestavi 22. IAP in 70. IAPa._NEWLINE_Umrl je leta 1939 v letalski nesre\xc4\x8di. Na kraju strmoglavljenja so mu postavili spomenik. Doprsni spomenik stoji tudi v mestu Baranovi\xc4\x8di, medtem ko ima v Minsku spomenik in spomenisko plo\xc5\xa1\xc4\x8do._NEWLINE_V svoji karieri je letel na I-153 in I-16.'